শুধু তাই নয় নকআউট পর্বের দুটি ম্যাচেই ফ্রান্স দেখিয়েছে তাদের তীরগুলোতে বেশ বিষ রয়েছে যা রাশিয়া বিশ্বকাপ জয় করতেও তাদেরকে সাহায্য করতে পারবে। কিলিয়েন এমবাপের মতো আক্রমণভাগের দুর্দান্ত খেলোয়াড় রাশিয়া বিশ্বকাপকে দেখিয়েছে ফ্রান্স। এই তরুণ তুকীর খেলা দিন দিন বিকশিত হয়েছে আর্জেন্টিনা এবং উরুগুয়ের বিপক্ষে নিজের সেরাটা মেলে ধরেছে। প্যারিস সেন্ট জার্মেই এর মূল মঞ্চে থাকা এমবাপেকে সহায়তার জন্য আছেন গ্রিজম্যান। ম্যান ইউ এর মাঝমাঠের সেনানি পল পগবা একই ভূমিকা রাখবেন ফ্রান্সের হয়ে। দলে বেশি কোনো পরিবর্তন আনবেন না দেশ্যম। ব্লেইসি মাতুইদি আবার একাদশে আসতে পারেন। নিজেদের সর্বশেষ ছয়টি ম্যাচে ফ্রান্স চারটিতে জয়ী হয়েছে এবং দু’টি ড্র করেছে।